Det stikker af på 4chan. Man kigger
på kattevideoer og mangategninger -
- men på "Politically Incorrect"
er den helt gal.
Her er der racistiske kommentarer
fra anonyme brugere i hele verden.
Hvilke følger har det
at tale om at udslette grupper?
Også hvis de ikke mener det?
Hver måned besøger 170.000 personer 
med danske IP-adresser 4chan.
Vi har gemt tusinder af kommentarer,
men før vi ser nærmere på dem -
- skal vi se på brugerne, så jeg har
ringet til Center for Digital Pædagogik.
Vi arbejder med trivsel på internettet
og med radikalisering.
Derfor arbejder vi med 4chan
for at se på, hvad der foregår der.
Her finder folk hen, når de har en
holdning, som de helst vil dele anonymt.
Det er tanker om radikalt indhold,
nazisme, racisme eller kvindehad.
Men 4chan er ikke kun kendt
for racistiske udmeldinger.
I 2013 samlede internet-detektiver
sig på 4Chan -
- for at finde bombemændene
ved Boston Marathon.
Det lykkedes ikke helt.
Her mødte Anonymous også hinanden.
Og så startede "Rickrolling" her.
Man narrer sin ven til
at klikke på et link -
- som ender med Rick Astleys
"Never gonna give you up".
Det er sjovt, men det er racismen,
der vækker opmærksomhed.
Vi har taget screenshots af racistiske
kommentarer fra danske IP-adresser.
Udsagn på 4Chan er i en helt anden liga
end på Facebook, Twitter og Reddit.
Galninge og racister er på alle netværk,
men 4 chan er alvorligere -
- fordi man ikke er forpligtet på
brugernavn, rigtige navn eller konto.
Vi ser opfordringer
til vold og politiske revolutioner.
Det er siden, hvor de ytringer,
holdninger, sætninger og billeder -
- der ikke er plads til andre steder,
lander: internettets losseplads.
Dannebrogsflaget kan endda udskiftes
med et sydstats- eller naziflag.
Alene at skrive, at man vil
"dræbe alle jøder", er ulovligt.
Man har strafbare ytringer, og ved man,
at det er fra danske IP-adresser -
- er det politiets opgave
at retsforfølge dem.
Men ikke nok med dødstruslerne.
Flere gerningsmænd har angiveligt
annonceret deres angreb på 4Chan.
Vi kan ikke være sikre på, at brugerne,
der tager æren for terror, har gjort det.
Men det stemmer overens
med vores data.
Når man annoncerer et terrorangreb
på 4chan inden, taler det til -
- at personerne har følt et tilhørsforhold
til siden og de andre medlemmer.
Man har ønsket opmærksomhed
og en martyrfunktion i sin subkultur.
Og der er danske eksempler.
I 2016 sendte en anonym person
den her besked på 4Chan.
Og i 2015 opdagede politiet
den her besked.
Begge gange var der ingen angreb.
Skal vi være bange
for 4Chan og brugerne?
Kun den ene procent, som vælger
at tage voldsfantasierne og sige:
"Jeg skal redde verden fra de onde
kvinder, jøder eller muslimer."
Racisme og radikalisme
skal mødes med fornuft.
Tankerne skal anerkendes,
men personerne holdes ansvarlige.
Lukker vi sider med anonymitet,
modererer vi folks frie tale.
Det er farligt.
Folk skal have lov at sige, hvad de vil.
